พลังงานดันทะลุ 900
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด
18 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด




หุ้นไทยจ่อ 900 จุด สถิติใหม่ ได้แรงส่งจากกลุ่มพลังงานตระกูล ปตท. (PTT) ลุ้นวันที่ 23 ส.ค. นายกรัฐมนตรีจะพิจารณาโครงการในมาบตาพุดที่ไม่ร้ายแรง จะถูกปลดให้ดำเนินการตามปกติ
ดัชนีปิดตลาด 891.23 จุด พุ่ง 11.21 จุด หรือ 1.27% มูลค่าซื้อขาย 43,311 ล้านบาท ... ต่างชาติซื้อหนัก 2,634 ล้านบาท 
เงินทุนไหลเข้าตลาดหุ้นต่อเนื่อง เป้าหมายอยู่ที่หุ้นใหญ่พลังงานและแบงก์ ส่วนหุ้นเก็งกำไรรายตัวและมีหลายตัวให้เล่น เลือกพื้นฐานดี เข้าออก คล่อง เป็นยันต์กันติดหุ้น
ใครที่เล่น CEN (แคปปิทอล เอ็นจิเนียริ่ง) ต้องมั่นใจธุรกิจกำลังเทิร์นอะราวด์ จากบริษัทของ “สุริยา ลาภวิสุทธิสิน” ที่ถูกปู้ยี่ปู้ยำเฉกเช่น 23 บริษัท จนภายหลังถูกผู้ถือหุ้นนำโดย “กลุ่มลีนะบรรจง” เข้ามายึดและทำกำไรติดต่อกัน 4 ไตรมาสแล้ว อนาคตมีแผนต่อยอดธุรกิจและฮุบอีก 1 กิจการที่ยังไม่เปิดเผย รู้แต่ว่าเป็นธุรกิจที่ “วุฒิชัย ลีนะบรรจง” ซีอีโอมืออาชีพถนัด ฉะนั้นคนที่ยังติดภาพเป็นหุ้นปั่นของ “สุริยา” ล้างเมโมรีด่วน 
โสภาวดี เลิศมนัสชัย เลขาธิการคณะกรรมการกองทุนบำเหน็จบำนาญข้าราชการ (กบข.) และจับมือ “ผิน คิ้วคชา” ประธานกรรมการบริหาร บริษัท ซาฟารีเวิลด์ (SAFARI) และบริษัท ภูเก็ต แฟนตาซี ร่วมมอบสุข สนุกทั้งครอบครัว มอบสิทธิพิเศษให้สมาชิกกองทุนบำเหน็จบำนาญข้าราชการ (กบข.) เมื่อซื้อบัตรเข้าชมซาฟารีเวิลด์และภูเก็ต แฟนตาซี ลดกระหน่ำกว่า 50% วันนี้ถึง 15 ต.ค. 2553